স্পেশাল সিকিউরিটি ফোর্স

স্পেশাল সিকিউরিটি ফোর্স (সংক্ষেপে: এসএসএফ) বা বিশেষ নিরাপত্তা বাহিনী একটি বাংলাদেশী আইন প্রয়োগকারী বিশেষ সংস্থা যা বাংলাদেশের প্রধানমন্ত্রী, রাষ্ট্রপতি ও প্রধান উপদেষ্টা এবং রাষ্ট্র কর্তৃক ঘোষিত অতি গুরুত্বপূর্ণ ব্যক্তিদের (ভিভিআইপি) নিরাপত্তায় নিয়োজিত। এসএসএফ বেসামরিক প্রশাসন, নিরাপত্তা ও গোয়েন্দা সংস্থাগুলোর সাথে সমন্বয় সাধন করে দেশ ও দেশের বাইরে উল্লেখিত ব্যক্তিদের শারীরিক নিরাপত্তায় যেকোন ধরনের হুমকি থেকে রক্ষা ও সেগুলো প্রতিরোধে প্রয়োজনীয় ব্যবস্থা গ্রহণ করে থাকে। এছাড়াও তারা অতি গুরুত্বপূর্ণ ব্যক্তিদের বাড়ি ও অফিসে নিরাপত্তা দিয়ে থাকে।

এসএসএফের কার্যক্রম পরিচালনায় যেকোন সময় প্রয়োজন হলে তারা দেশের অন্যান্য আইন প্রয়োগকারী সংস্থা যেমন, আধা সামরিক বাহিনী এবং প্রতিরক্ষা ও গোয়েন্দা সংস্থাগুলোর সাহায্য নিতে পারে।

 ইতিহাস 
থাম্ব|২০২৫ সালে ওসমান হাদির জানাজায় এসএসএফ
১৯৮২ সালের ২৪শে মার্চের ঘোষণা অনুসারে, তৎকালীন  রাষ্ট্রপতি হুসেইন মুহাম্মদ এরশাদ ১৯৮৬ সালে “প্রেসিডেন্সিয়াল সিকিউরিটি ফোর্স অর্ডিন্যান্স” নামে একটি অধ্যাদেশ জারি করেন যা একই বছর ১৯শে জুন থেকে কার্যকর হয়।http://bdlaws.minlaw.gov.bd/print_sections_all.php?id=698, পূর্বের ঘোষণা অনুসারে তৎকালীন রাষ্ট্রপতি এরশাদের তত্ত্বাবধানে রাষ্ট্রপতি ও বিদেশ থেকে আগত রাষ্ট্রপ্রধানদের নিরাপত্তার জন্য ১৫ই জুন ১৯৮৬ সালে “প্রেসিডেন্ট সিকিউরিটি ফোর্স” নামে একটি বিশেষ নিরাপত্তা দল গঠন করেন। পরবর্তিতে বাংলাদেশে সংসদীয় সরকার পদ্ধতি চালু হওয়ার পর ২৭শে সেপ্টেম্বর ১৯৯১ সালে এর নাম পরিবর্তন করে স্পেশাল সিকিউরিটি ফোর্স নামকরণ করা হয়।

যদিও প্রাথমিকভাবে শুধুমাত্র রাষ্ট্রপতি ও রাষ্ট্র কর্তৃক ঘোষিত অতি গুরুত্বপূর্ণ ব্যক্তিদের নিরাপত্তা প্রদানে এসএসএফ গঠিত হয়েছিল কিন্তু সংসদীয় সরকার পদ্ধতি চালু হওয়ার পর রাষ্ট্রপতি ছাড়াও সরকার প্রধানকেও এসএসএফ নিরাপত্তা প্রদান করে আসছে এবং এ সংস্থাটিকে তখন থেকে পরোয়ানা ছাড়া গ্রেফতারের অধিকার দেওয়া হয়। ১৫ই অক্টোবর ২০০৯ সালে জাতির পিতার পরিবার-সদস্যগণের নিরাপত্তা আইন গ্যাজেট আকারে প্রকাশ হওয়ার পর, সংস্থাটি  জাতির পিতার পরিবার-সদস্যদেরও সর্বস্থানে নিরাপত্তা প্রদান করেছে।http://bdlaws.minlaw.gov.bd/bangla_all_sections.php?id=1028 ২৯ আগস্ট ২০২৪ তারিখে এই আইনটি বাতিলের সিদ্ধান্ত গ্রহণ করা হয়। অতঃপর ৯ সেপ্টেম্বর ২০২৪ তারিখে এই আইনটি বাতিল করে অধ্যাদেশ জারি করা হয়।

 ২০২৪ ছাত্র-জনতা কর্তৃক গণভবন হামলা 
৫ আগস্ট ২০২৪ সালে ছাত্র-জনতার কোটা বিরোধী আন্দোলনের জেরে বাংলাদেশের তৎকালীন প্রধানমন্ত্রী শেখ হাসিনা পদত্যাগ করে দেশত্যাগে বাধ্য হন।  এদিন হাজার হাজার ছাত্র জনতা প্রধানমন্ত্রীর সরকারি বাসভবন গণভবন ও জাতীয় সংসদ ভবনে আক্রমণ করলে এসএসএফ এই দুটি স্থাপনার নিরাপত্তা দিতে ব্যর্থ হয়। 

ছাত্র জনতা গণভবন ও সংসদে প্রবেশ করার পর ব্যাপক লুটপাট চালায়। এই লুটপাটে এসএসএফের ৫ কোটি ২৮ লক্ষ টাকার অস্ত্র, গোলাবারুদ, নিরাপত্তা ও যোগাযোগ সরঞ্জাম লুট হয়।

 মহাপরিচালক 
+নংনামমেয়াদ শুরুমেয়াদ শেষসূত্র১ ব্রিগেডিয়ার জেনারেল জাহাঙ্গীর কবির১ জুলাই ১৯৮৬১৯ ডিসেম্বর ১৯৮৭২ ব্রিগেডিয়ার জেনারেল হাসান মশহুদ চৌধুরী১৯ ডিসেম্বর ১৯৮৭১৩ জুন ১৯৮৮৩ ব্রিগেডিয়ার জেনারেল কাজী মাহমুদ হাসান১৩ জুন ১৯৮৮৪ নভেম্বর ১৯৯১৪ ব্রিগেডিয়ার জেনারেল জামিলউদ্দিন আহসান বীর প্রতীক১৯ অক্টোবর ১৯৯১২৬ জুলাই ১৯৯৬৫ মেজর জেনারেল এন এ রফিকুল হোসেন১ জুলাই ১৯৯৬১৬ ফেব্রুয়ারি ২০০১৬ ব্রিগেডিয়ার জেনারেল এস এম শাবুদ্দীন৩১ জানুয়ারি ২০০১১১ নভেম্বর ২০০১৭ মেজর জেনারেল সৈয়দ ফাতেমী আহমেদ রুমি৩১ অক্টোবর ২০০১৮ ফেব্রুয়ারি ২০০৭৮ মেজর জেনারেল শেখ মো. মনিরুল ইসলাম৮ ফেব্রুয়ারি ২০০৭২০ এপ্রিল ২০০৮৯ মেজর জেনারেল আশরফ আবদুল্লাহ ইউসুফ২৪ এপ্রিল ২০০৮৮ জানুয়ারি ২০০৯১০ মেজর জেনারেল মিয়া মোহাম্মদ জয়নুল আবেদীন১৯ জানুয়ারি ২০০৯২৭ নভেম্বর ২০১১১১ মেজর জেনারেল চৌধুরী হাসান সারওয়ার্দী২৭ নভেম্বর ২০১১১০ অক্টোবর ২০১২১২ মেজর জেনারেল শেখ মোহাম্মদ আমান হাসান১০ অক্টোবর ২০১২১০ এপ্রিল ২০১৬১৩ মেজর জেনারেল মো. শফিকুর রহমান১০ এপ্রিল ২০১৬৬ আগস্ট ২০১৮১৪ মেজর জেনারেল মজিবুর রহমান৬ আগস্ট ২০১৮২৫ ফেব্রুয়ারি ২০২৪১৫ মেজর জেনারেল এ কে এম নাজমুল হাসান২৬ ফেব্রুয়ারি ২০২৪২০ আগস্ট ২০২৪১৬ মেজর জেনারেল মাহবুবুস সামাদ চৌধুরী২০ আগস্ট ২০২৪বর্তমান

তথ্যসূত্র

বহিঃসংযোগ

 স্পেশাল সিকিউরিটি ফোর্স (এসএসএফ)-এর অফিসিয়াল ওয়েবসাইট 

বিষয়শ্রেণী:বাংলাদেশের নিরাপত্তা বাহিনী
বিষয়শ্রেণী:বাংলাদেশের আইন প্রয়োগকারী সংস্থা
বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:বাংলাদেশের গোয়েন্দা সংস্থা
বিষয়শ্রেণী:বাংলাদেশের সশস্ত্র বাহিনী
বিষয়শ্রেণী:বাংলাদেশের সরকারি সংস্থা